Արաու

**Արաու**, նաև *Աարաու* (), քաղաք Շվեյցարիայի հյուսիսում, Աարա գետի վրա, Արգաու կանտոնի վարչական կենտրոնը։ Գտնվում է ծովի մակարդակից 368 մ բարձրության վրա։
Մունիցիպալիտետի տարածքը կազմում է 894 հա, որից օգտագործվում է 491 հա-ն։
Арау

## Բնակչություն
Բնակչության թվաքանակի դինամիկան  այսպիսի տեսք ունի․
* 1800 թվական — 2,5 հազար մարդ
* 1850 թվական — 4,6 հազար մարդ
* 1910 թվական — 9,6 հազար մարդ
* 1941 թվական— 13 հազար մարդ
* 1950 թվական — 14,3 հազար մարդ
* 1960 թվական— 17 հազար մարդ
* 1980 թվական— 15,8 հազար մարդ
* 2000 թվական— 15,5 հազար մարդ
* 2005 թվական— 15,6 հազար մարդ
Բնակչության թիվը իր բարձրագույն կետին է հասել 1960 թվականին, որին հաջորդող տարիների ընթացքում նվազել է 8 %-ով։ Բնակչության 20,4 %-ը կազմում են օտարերկրացիները, որոնցից մոտավորապես մեկ երրորդը նախկին Հարավսլավիայից գաղթածներն են։
Բնակչության բողոքական մասը գնալով նվազել է՝ 2000 թվականին կազմելով բնակչության  43,5 %-ը։ Բնակչության  29,2 %-ը կաթոլիկ են,  4,8 %-ը՝ մուսուլմաններ, 3,2 % -ը՝ ուղղափառներ։

## Պատմություն
Արաուի տարածքում հայտնաբերվել են նեոլիթյան դարաշրջանի արտեֆակտներ, բրոնզե դարի բնակավայրի ավերակներ, հռոմեական փայտե կամրջի մնացորդներ։
Քաղաքը կառուցվել է մոտավորապես 1240 թվականին։ Առաջին հիշատակությունը վերաբերում է 1256 թվականին, իսկ քաղաքային իրավունքներ նրան տրվել են 1283 թվականին։ Հաբսբուրգների իշխանության տակ է գտնվել մինչև 1415 թվականին նրա ավերվելը Բեռնի բնակիչների կողմից։
1712 թվականին այստեղ հաշտություն է կնքվել՝ վերջ դնելով Տոգենբուրգյան պատերազմին։
1798 թվականի մարտին քաղաքը զբաղեցվել է ֆրանսիական զորքերի կողմից և հայտարարվել Հելվետյան հանրապետության մայրաքաղաք՝ դառնալով միացյալ Շվեյցարիայի առաջին մայրաքաղաքը։ 1803 թվականին քաղաքը դարձել է ընդլայնված Արգաու կանտոնի մայրաքաղաքը։

Արտադրությունը ներառում է զանգակներ, մաթեմատիկական առարկաներ, քիմիական նյութեր, կոշիկներ և այլ ապրանքներ։ Արաուն հայտնի է իր արտադրած գործիքների, կտորների և զանգակների բարձր որակով։

## Ճարտարապետություն
thumb|աջից|Քաղաքի տեսքը
Հին քաղաքն ունի քառակուսի ձևավորում՝ բաղկացած չորս մասից։ Քաղաքի յուրահատուկ բնութագիրն է՝ տների վերնաճակատների զարդարանքը, ինչի շնորհիվ Արաուն անվանում են «գեղեցիկ վերնաճակատների քաղաք»։
Աշտարակի ամրությունը 19-րդ դարի է, քաղաքային եկեղեցին՝ 1471-1478 թվականների, քաղաքապետարանի շենքը՝ 1515 թվականի, «Արդարադատության շատրվանը»՝ 1634 թվականի, Օբերերտուրմի ժամային աշտարակը՝ զարդարված կուբիստական ոճով արված  «Մահվան պարը» որմնանկարով՝ 1966 թվականի։

## Թանգարաններ
* Գեղարվեստական պատկերասրահ(*Aargauer Kunsthaus*)
* Ցուցահանդեսներ (*Forum Schlossplatz*)
* Արաուի թանգարան (*Naturama Aargau*)
* Ոստիկանության թանգարան (*Polizeimuseum*)
* Քաղաքի թանգարան (*Stadtmuseum*)
* Թանգարան *Heimatmuseum*
* Էլեկտրականության թանգարան (*Elektro Museum*)
* Պատմության թանգարան (*Historisches Museum*)
* Եկեղեցու գանձատուն (*Kirchenschatz-Museum*)

## Քաղաքային կառույց
Քաղաքային ժողովը ընտրում է բնակիչների կողմից 4 տարով և բաղկացած է 50 մարդուց։ Շրջանի մակարդակով ղեկավարման  որոշ հարցեր լուծվում են ուղիղ ժողովրդավարության միջոցով։ Կան անհրաժեշտ և ոչ անհրաժեշտ, հանրաքվեի դրվող հարցեր, իսկ բնակչությունն ունի օրենսդրական նախաձեռնության իրավունք։

## Սպորտ
Արաու ֆուտբոլային ակումբը խաղում է շվեդական բարձր լիգայում սկսած 1902 թվականից։ Նա երեք անգամ հաղթել է երկրի չեմպիոնատում (1912,1914,1993) և շահել է Շվեյցարիայի գավաթը(1985)։
Հանդբոլի «ТВ Сур» ակումբը երկու անգամ հաղթել է շվեցարական առաջնությունում։

## Քույր քաղաքներ
*  Դելֆտ
*  Ռոյտլինգեն

## Հայտնի տեղացիներ
* Էրիկա Բուրկարտ ՝ գրող
* Կլաուս Մերց՝  արձակագիր, բանաստեղծ, դրամատուրգ
* Էմիլ Խասլեր՝  կենսաբան, բժիշկ, ազգագրագետ
* Ֆրիդրիխ Չոկկե՝ կենդանաբան

## Պատկերասրահ

Aarau schloessli.jpg | Դղյակ
Aarau rathaus.jpg | Քաղաքապետարանի շենքը
Aarau rore-turm.jpg | Ռորե աշտարակ
Aarau stadtkirche.jpg | Քաղաքային եկեղեցու աշտարակ
Aarau oberer turm.jpg | Վերին դարպասների աշտարակ
Aarau schlossgarten.jpg | Այգի դպրոցի դիմաց


## Ծանոթագրություններ

## Արտաքին հղումներ
* Официальная страница

Կատեգորիա:1240 թվականին հիմնադրված բնակավայրեր
Կատեգորիա:Արաու
Կատեգորիա:Արգաու քաղաք